דוד שמרון

דוִד נפתלי שִׁמְרוֹן (נולד ב-23 בנובמבר 1951) הוא עורך דין ישראלי, מקורבו וקרוב משפחתו של ראש ממשלת ישראל, בנימין נתניהו. בעבר גם ייצג את נתניהו. דוד שמרון נולד בירושלים וגדל בשכונת טלביה. אביו, ארווין שמרון, היה פרקליט המדינה השני, ואחר כך פתח משרד עורכי דין פרטי. דוד שמרון למד בבית הספר בויאר והיה יושב ראש מועצת התלמידים בעיר. בצה"ל שירת כקצין שריון בגדוד 82 של חטיבה 7. בשירות מילואים לחם בחזית תעלת סואץ במלחמת יום הכיפורים, נפצע ואיבד את הראייה באחת מעיניו. הוא התנדב להמשיך בשירות מילואים,שירת במה"ד היסטוריה, ולאחר הקמת פיקוד העורף עבר קורס מפקדי פלוגות, שירת בתפקידים מבצעיים בפיקוד וכיועץ משפטי של מחוז ירושלים בפיקוד. אחרי שהחלים מפציעתו במלחמת יום הכיפורים, התחיל ללמוד משפטים באוניברסיטה העברית בירושלים וסיים את לימודיו ב-1977. התמחה אצל עו"ד דן אבי יצחק ואחר כך בפרקליטות המדינה. בזמן התמחותו נפטר אביו בגיל צעיר. בעקבות כך עבר למשרד שמרון, מלכו, פרסקי ושות' שהקים אביו, ואותו מנהל מאז מות אביו גיסו יצחק מולכו. בהמשך הפך דוד שמרון לאחד השותפים הבכירים במשרד. במהלך השנים כיהן בדירקטוריונים ובוועדים מנהלים של גופים שונים, בהם תיאטרון ירושלים, בנייני האומה, והמרכז האקדמי למשפט ולעסקים. היה חבר בבית הדין הארצי של לשכת עורכי הדין. דוד שמרון עוסק במשפט אזרחי ומסחרי בתחום תאגידים, עסקאות מסחריות, ליטיגציה, פתרון סכסוכים ותכנון ובנייה. הוא מרבה לעסוק בתחומי הנדל"ן, ותחום אנרגיה ותשתיות. שמרון עסק בייצוג משקיעים מחוץ לישראל בהליכי רישוי ובמוסדות התכנון והבנייה בישראל. בין השאר, טיפל בליווי מכרזים לתחנות כוח פרטיות, שהוקמו בעקבות חקיקת חוק משק החשמל ב-1996, שאפשר ייצור חשמל על ידי גופים פרטיים. עסק גם בקידום מיזמי גז, אנרגיה סולארית, פטרוכימיה וחשמל בישראל ובקפריסין. שימש יועץ משפטי למועצת הצמחים. דוד שמרון הוא בן דוד מדרגה שנייה של בנימין נתניהו (בן ציון נתניהו היה בן דוד של אמו של שמרון). בתקופת ילדותו בירושלים שתי המשפחות היו מיודדות, ודוד היה חניכו של יוני נתניהו בתנועת הצופים. שמרון מספר כי הוא ונתניהו ביחסים קרובים לאורך חייהם. הקשר המקצועי בין השניים החל בסוף שנות ה-70, כאשר שמרון סייע לנתניהו להקים את מכון יונתן לחקר הטרור. עם כניסתו של נתניהו לפוליטיקה ב-1988 הפכו דוד שמרון ויצחק מולכו לעורכי הדין של נתניהו. עם הזמן התמקד מולכו בנושאים מדיניים, והיה בין השאר שליחו של נתניהו למשא ומתן עם הפלסטינים. שמרון ייצגו בנושאים פוליטיים ומפלגתיים וכן אותו ואת אשתו שרה בנושאים אישיים. הוא מופיע לעיתים בתקשורת מטעמו של נתניהו בנושאים אלה. שמרון היה חבר בצוות המשא ומתן הקואליציוני של הליכוד להקמות ממשלותיו של נתניהו. ב-2015 הוא עמד בראש הצוות לקראת הקמת הממשלה ובראש צוות המשא ומתן לגיבוש הקואליציה של הכנסת ה-20. על פי דיווח בעיתונות הוא היה מעורב במינויים של נתניהו, בין היתר בבחירתו של יוסף שפירא לתפקיד מבקר המדינה. הוא ייצג את משפחת נתניהו בין השאר ב"פרשת הקלטת הלוהטת", פרשת עמדי, תביעות שונות של עובדים כנגד שרה נתניהו, פרשת ביביטורס ואת הליכוד בעתירה נגד ארגון V15. שמרון מעורב בניהול תיק ההשקעות של נתניהו. בשנת 2015 הטיל היועץ המשפטי לממשלה, יהודה וינשטיין, הגבלות על נתניהו בתפקידו כשר התקשורת ביחס להכרעות הקשורות ללקוחותיהם של שמרון ומולכו בתחום זה, כדי להישמר מניגודי עניינים. חבר "צוות 100 הימים" שקדם לכינון הממשלה ה-32 (2009-2013), במסגרתו הציע והוביל את הרפורמות ברשות מקרקעי ישראל בתחומי התכנון והבניה. באוגוסט 2020, בעקבות פרסומי שר הביטחון לשעבר משה יעלון כי שמרון קיבל שוחד בהיקף של עשרות מיליוני יורו במסגרת עסקת הצוללות, ושחלק מהכספים אף הועבר לראש הממשלה נתניהו, הגיש שמרון תביעת דיבה בסך יותר מחצי מיליון ש"ח נגד יעלון. ב-17 בדצמבר 2023 הסתיימה התביעה בבית משפט השלום בתל אביב בפסק דין בפשרה שבה חויב יעלון לשלם 88,000 ש״ח לשמרון, לאחר שהודה שאין אמת בדברים הללו. באוגוסט 2021 פסק בית המשפט ששמרון ישלם פיצויים בסך 10,000 ש"ח למני נפתלי בגין הוצאת לשון הרע. במרץ 2021 התפרסם סרטון באתר יוטיוב, ובו ראיין העיתונאי לשעבר דן רביב את דוד ארצי שטען כי שנים אחדות לאחר אירועי פרשת הקלטת הלוהטת, פגש בנסיבות עסקיות את שמרון, שמסר לעיונו חוזה שערך בין בנימין לשרה נתניהו. לטענת ארצי, בחוזה הוסכם כי שרה נתניהו תהא מעורבת במינוי תפקידי הרמטכ"ל, ראש המוסד וראש השב"כ, ותהא שותפת סוד לענייני ביטחון מדינת ישראל, והפרתו של החוזה תוביל להעברתו של הרכוש המשותף של בני הזוג לבעלותה הבלעדית. שמרון הכחיש את כל טענותיו של ארצי, והגיש תביעת לשון הרע נגדו. ב-16 בנובמבר 2023 בית משפט השלום ברמלה קיבל את התביעה ופסק שארצי לא הצליח להוכיח שיש אמת בדבריו והטיל עליו לשלם לשמרון פיצויים בסך 425 אלף ש"ח בתוספת הוצאות משפט וכן שכר טרחה של 50 אלף ש"ח. בנוסף חויב ארצי בתשלום של 50 אלף ש"ח לקופת המדינה. ארצי ערער על פסק הדין, ובית המשפט המחוזי מרכז ביטל את פסק הדין וקבע שארצי ישלם לשמרון רק 290 אלף ש"ח, ויבוטל חיובו בתשלום לאוצר המדינה. שמרון הגיש תביעת דיבה בעניין זה גם נגד דן רביב. בתחקיר של רביב דרוקר מנובמבר 2016 דווח כי שמרון מייצג את מיקי גנור, נציג קונצרן טיסנקרופ הגרמני, שמולו התקיימו מגעים לחתימת עסקה לאספקת שלוש צוללות לצה"ל, ונטען שיש ניגוד עניינים בין עיסוקו זה לקרבתו לראש הממשלה. בעקבות כך נפתחה חקירה משפטית בפרשה זו, המכונה תיק 3000. בעקבות הפרשה גיבש היועץ המשפטי לממשלה, אביחי מנדלבליט הסכם ניגוד עניינים עבור שמרון. ביולי 2017 נחקר שמרון בפרשה ונשלח למעצר בית. בנובמבר 2018 הודיעה המשטרה כי נתגבשה להערכתה תשתית ראייתית נגד שמרון לביצוע עבירות תיווך לשוחד, קבלת דבר במרמה בנסיבות מחמירות והלבנת הון. בדצמבר 2019 הודיעה פרקליטות המדינה על כוונתה להעמידו לדין, בכפוף לשימוע, בעבירה של הלבנת הון. במאי 2021 לאחר שימוע החליטה פרקליטות המדינה לסגור את התיק נגדו. נשוי לאודרי שמרון, מנכ"לית ההסתדרות הציונית הדסה בישראל, ואב לארבעה. מתגורר בקיסריה. דוד נ. שמרון, באתר שמרון, מלכו, פרסקי ושות' אלה לוי-וינרב, ‏"דמה של שרה נתניהו הותר בתקשורת", באתר גלובס, 11 במרץ 2010 אמיר שואן ושחר גינוסר, טעם של עו"ד, באתר "ידיעות אחרונות", 15 באפריל 2010 אחרי שאיבדתי עין במלחמה אמי אמרה לי: "תחליט אם אתה רוצה להצטנף בצער או לקחת את עצמך בידיים", באתר כלכליסט, 23 במאי 2014 שוקי שדה, ביביסיטר? בייביסיטר! "מולכו מקבל מנתניהו את כל הצ'ופרים - ושמרון מתעסק בג'יפה, באתר TheMarker‏, 6 במרץ 2015 שחר גינוסר, צח שפיצן, עו"ד ידו נטויה, באתר "ידיעות אחרונות", 25 בנובמבר 2016 דוד שמרון, זכות החשוד לשם טוב, באתר הארץ, 25 בינואר 2018 דוח פוליגרף מאת יגאל לב, פורסם בחשבון הטוויטר של עמית סגל א.ש. שמרון, י. מלכו, פרסקי ושות, באתר www.smplaw.co.il (ארכיון) בן-ציון ציטרין, משקיעים אנרגיה באנרגיה, באתר הארץ, 26 באוגוסט 2001 גור מגידו, לא רק צוללות: מיזמי הענק של מיקי גנור ודוד שמרון - והקשר לנתניהו, באתר TheMarker‏, 17 במרץ 2021 חיים לוינסון, כך מונה פרקליט נתניהו ליועץ של מועצת הצמחים ב-18 אלף דולר בחודש, באתר הארץ, 10 בפברואר 2013 אלה לוי-וינריב, ‏פרקליטו של נתניהו משיב למבקריו, למדינת ת"א ול"שבט הלבן", באתר גלובס, 22 במאי 2015 יובל יועז, ‏עו"ד שמרון: השכר שלי במועצת הצמחים - "שכר בייביסיטר", באתר גלובס, 10 בפברואר 2013 עידן קוולר, ‏הליכוד מינה צוות משא ומתן - ללא אשל, באתר גלי צה"ל, 29 בינואר 2013 ענבל סינגר, ‏מנהל המשא ומתן הקואליציוני: "לכל מפגש יתלווה ללבני נציג של נתניהו", באתר ‏מאקו‏, 20 בפברואר 2013 נועם זיגמן, חם משולחן הכנסת: ההסכמים הקואליציוניים, באתר ynet, 10 במאי 2016 אלה לוי-וינריב, ‏פרקליטו של נתניהו משיב למבקריו, למדינת ת"א ול"שבט הלבן", באתר גלובס, 22 במאי 2015 שוקי שדה, ביביסיטר? בייביסיטר! "מולכו מקבל מנתניהו את כל הצ'ופרים - ושמרון מתעסק בג'יפה, באתר TheMarker‏, 6 במרץ 2015 הדס מגן, ‏עו"ד שמרון למדינה: לבטל הודעת צד ג' נגד נתניהו בתביעת עמדי, באתר גלובס, 9 ביוני 2004 יונתן הללי, העוזרת ליליאן פרץ העידה נגד שרה נתניהו, באתר nrg‏, 16 באפריל 2012 פנחס וולף וגלעד גרוסמן‏, "ביבי-טורס": נתניהו תובע 3.5 מיליון ש' מערוץ 10, באתר וואלה, 12 באפריל 2011 פרקליט נתניהו על "ביבי-טורס": "לא הייתה התמהמהות ספציפית", באתר גלי צה"ל, ‏25 במאי 2016 עורך דינו של רה"מ: "תיק ההשקעות של נתניהו - סולידי", באתר ‏מאקו‏ וינשטיין: רשימת הלקוחות של מקורבי נתניהו בתחום התקשורת תישמר בסוד, באתר העין השביעית גיא פלג, ‏עו"ד שמרון הגיש תביעה נגד משה יעלון ודורש יותר מחצי מיליון שקלים | פרסום ראשון, באתר ‏מאקו‏, 5 באוגוסט 2020 שירית אביטן כהן, הפרסומים היו שקריים: בוגי יעלון ישלם פיצוים לדוד שמרון בגין הוצאת דיבה, באתר ישראל היום, 17 בדצמבר 2023; ת"א 10450-08-20 דוד שמרון נ' משה יעלון גלעד מורג, מני נפתלי זכה בתביעת הדיבה: יפוצה ב-190 אלף ש' ע"י "שליחי נתניהו ורעייתו", באתר ynet, 30 באוגוסט 2021; ת"א (הרצליה) 15-02-56442 מנחם נפתלי נגד דוד שמרון ואחרים, ניתן ב-30 באוגוסט 2021 העדות המטלטלת נחשפת: החוזה הסודי בין ביבי לשרה!, באתר יוטיוב סערה בעקבות עדות על חוזה סודי בין הזוג נתניהו: "נגיש תביעה", באתר וואלה, 10 במרץ 2021 שוקי טאוסיג, דוד ארצי הגיש כתב הגנה בתביעת עו"ד דוד שמרון, באתר העין השביעית, 8 ביוני 2021 אבי כהן, אפרת פורשר, עו"ד שמרון זכה במשפט: הוכיח שהטענות שערך הסכם בין בני הזוג נתניהו - אינן נכונות, באתר ישראל היום, 16 בנובמבר 2023; ת"א (רמלה) 37977-03-21 - דוד נפתלי שמרון נ' דוד ארצי, ניתן ב-16 בנובמבר 2023 אורן פרסיקו, אחרי פסק הדין יוצא הדופן: דוד ארצי מערער, באתר העין השביעית, 2 בפברואר 2024 אורן פרסיקו, המחוזי ביטל את פסק-הדין החריג בפרשת ההסכם הסודי בין בנימין ושרה נתניהו, באתר העין השביעית, 20 בספטמבר 2024 רביב דרוקר, חשיפה: פרקליטו של נתניהו מייצג את החברה שעומדת מאחורי עסקת הצוללות עם גרמניה, באתר nana10‏, 15 בנובמבר 2016 טובה צימוקי ומורן אזולאי, היועמ"ש החליט: המשטרה תפתח בבדיקת פרשת הצוללות, באתר ynet, 23 בנובמבר 2016 ספי עובדיה, פרסום ראשון: פרשת הצוללות - מעולם לא נערך הסכם ניגוד עניינים אישי לפרקליט נתניהו, באתר nana10‏, 27 בדצמבר 2016 טובה צימוקי, היועמ"ש מציג: הסכם ניגוד עניינים לפרקליטו של ראש הממשלה, באתר ynet, 17 בינואר 2017 מבזק באתר ערוץ 7, 11 ביולי 2017 סיום חקירת תיק 3000: "פרשת הצוללות", באתר משטרת ישראל, 8 בנובמבר 2018 חן מענית, ‏כתבי האישום בפרשת הצוללות: מיקי גנור ואליעזר מרום הואשמו בשוחד; דוד שמרון בהלבנת הון, באתר גלובס, 5 בדצמבר 2019 אביעד גליקמן, פרשת הצוללות: נסגרו התיקים נגד אליעזר צ'ייני מרום ודוד שמרון, באתר חדשות 13, 10 במאי 2021